CELEX: 32022R0992
Language: lt
Date: 2022-06-08 00:00:00
Title: 2022 m. birželio 8 d. Europos Parlamento ir Tarybos reglamentas (ES) 2022/992, kuriuo dėl Komisijos įgaliojimų priimti deleguotuosius aktus pratęsimo iš dalies keičiamas Reglamentas (ES) 2016/1628 (Tekstas svarbus EEE)

2022 6 27   
               
               
                  LT
               
               
                  Europos Sąjungos oficialusis leidinys
               
               
                  L 169/43
               
            
         EUROPOS PARLAMENTO IR TARYBOS REGLAMENTAS (ES) 2022/992
         2022 m. birželio 8 d.
         kuriuo dėl Komisijos įgaliojimų priimti deleguotuosius aktus pratęsimo iš dalies keičiamas Reglamentas (ES) 2016/1628
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 114 straipsnį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         laikydamiesi įprastos teisėkūros procedūros (2),
         kadangi:
         
                     (1)
                  
                  
                     Europos Parlamento ir Tarybos reglamentu (ES) 2016/1628 (3) nustatytos tik pagrindinės nuostatos dėl dujinių ir kietųjų dalelių teršalų išmetimo ir ne keliais judančių mechanizmų vidaus degimo variklių tipo patvirtinimo ir Komisijai suteikti įgaliojimai deleguotuosiuose aktuose nustatyti tam tikras išsamias technines specifikacijas. To reglamento 55 straipsnio 2 dalimi Komisijai šie įgaliojimai suteikti ribotam penkerių metų laikotarpiui. Tas laikotarpis pasibaigė 2021 m. spalio 6 d. Atsižvelgiant į technikos pažangą, reikia atnaujinti kai kuriuos iš tų deleguotųjų aktų ir padaryti kitus su tais įgaliojimais susijusius pakeitimus, įskaitant dėl deleguotojo akto, kuriuo nustatomi vidaus degimo variklių, įrengtų ne keliais judančiuose mechanizmuose, eksploatacijos stebėsenos reikalavimai. Taip pat turėtų būti galima priimti naujus deleguotuosius aktus pagal įgaliojimus. Todėl Komisijai turėtų būti suteikti įgaliojimai priimti deleguotuosius aktus, ir turėtų būti numatyta nuostata dėl jų tolesnio pratęsimo;
                  
               
                     (2)
                  
                  
                     todėl Reglamentas (ES) 2016/1628 turėtų būti atitinkamai iš dalies pakeistas;
                  
               
                     (3)
                  
                  
                     kadangi šio reglamento tikslo valstybės narės negali deramai pasiekti, o to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo, Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2016/1628 55 straipsnio 2 dalis pakeičiama taip:
            
               
                  „2.   19 straipsnio 2 dalyje, 24 straipsnio 11 dalyje, 25 straipsnio 4 dalyje, 26 straipsnio 6 dalyje, 34 straipsnio 9 dalyje, 42 straipsnio 4 dalyje, 43 straipsnio 5 dalyje ir 48 straipsnyje nurodyti įgaliojimai priimti deleguotuosius aktus Komisijai suteikiami dešimties metų laikotarpiui nuo 2016 m. spalio 6 d. Ne vėliau kaip 2026 m. sausio 6 d., likus ne mažiau kaip devyniems mėnesiams iki kiekvieno penkerių metų laikotarpio pabaigos, Komisija parengia naudojimosi deleguotaisiais įgaliojimais ataskaitą. Deleguotieji įgaliojimai savaime pratęsiami penkerių metų laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.“
               
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Strasbūre 2022 m. birželio 8 d.
            
               
                  Europos Parlamento vardu
               
               
                  Pirmininkė
               
               R. METSOLA
            
            
               
                  Tarybos vardu
               
               
                  Pirmininkas
               
               C. BEAUNE
            
         
         
            (1)  2022 m. gegužės 18 d. nuomonė (dar nepaskelbta Oficialiajame leidinyje).
         
            (2)  2022 m. gegužės 19 d. Europos Parlamento pozicija (dar nepaskelbta Oficialiajame leidinyje) ir 2022 m. birželio 2 d. Tarybos sprendimas.
         
            (3)  2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama ir panaikinama Direktyva 97/68/EB (OL L 252, 2016 9 16, p. 53).